Συντεταγμένες: 35°32′24″N 134°13′39″E﻿ / ﻿35.54000°N 134.22750°E﻿ / 35.54000; 134.22750

 Τοποθεσία αμμόλοφων Τοτόρι
Βίντεο των αμμόλοφων Τοτόρι
Οι **αμμόλοφοι Τοτόρι** (鳥取砂丘, *Tottori sakyū*) είναι αμμόλοφοι, που βρίσκονται έξω από το κέντρο της πόλης του Τοτόρι στην Νομαρχία Τοτόρι της Ιαπωνίας. Έχουν μήκος 14 χιλιόμετρα και λιγότερο από 2,4 χιλιόμετρα πλάτος. Είναι ο μεγαλύτερος αμμόλοφος στην Ιαπωνία. Οι αμμόλοφοι αποτελούν μέρος του γεωπάρκου Σαν'άν Καϊγκάν, το οποίο αποτελεί μέρος των παγκόσμιων γεωπάρκων της UNESCO. Οι αμμόλοφοι Τοτόρι ανακηρύχθηκαν το 1955 ως εθνικό μνημείο της φύσης, επειδή παρουσιάζουν μοναδικά γεωγραφικά χαρακτηριστικά και η πανίδα και η χλωρίδα της περιοχής είναι ιδιαίτερη.

Ιστορία
-------

Οι σχηματισμοί άμμου δημιουργήθηκαν, όταν τα ιζήματα, που μεταφέρθηκαν από τα βουνά Τσουγκόκου από τον ποταμό Σεντάι διοχετεύτηκαν στη Θάλασσα της Ιαπωνίας. Στη συνέχεια, οι ισχυροί άνεμοι διαμόρφωσαν τους αμμόλοφους σε διάστημα 100.000 ετών. 

Λόγω των παλιρροιών και των παράκτιων ανέμων δημιουργούνται διαρκώς νέοι αμμόλοφοι και διαμορφώνεται ένα συνεχώς μεταβαλλόμενο τοπίο.

Η περιοχή των αμμόλοφων δεν μπορεί να χαρακτηριστεί ως έρημος, γιατί υπάρχει αρκετό ύψος βροχοπτώσεων στην περιοχή κατά τη διάρκεια του έτους. Η θερμοκρασία στους αμμόλοφους φθάνει στους 60 C το καλοκαίρι.Οι αμμόλοφοι σκεπάζονται κάποιες φορές το χειμώνα με ένα λεπτό στρώμα χιονιού. Μία μεγάλη όαση σχηματίζεται στο κέντρο των αμμόλοφων από το φθινόπωρο μέχρι την άνοιξη.

Η έκταση των αμμόλοφων μειώνεται σταθερά λόγω ενός κυβερνητικού προγράμματος αναδάσωσης μετά τον Β' Παγκόσμιο Πόλεμο. Κατά μήκος της ακτής έχουν κατασκευαστεί τσιμεντένια φράγματα, για να αποτραπεί η διάβρωση των σχηματισμών. Οι αρχές έχουν λάβει μέτρα, για να σταματήσουν τη συρρίκνωση των θινών, εν μέρει επειδή προσελκύουν σημαντικό όγκο τουρισμού στην περιοχή. 

Δύο εκατομμύρια τουρίστες κυρίως από την Ιαπωνία και την Ανατολική Ασία επισκέπτονται τους αμμόλοφους Τοτόρι κάθε έτος.Οι τουρίστες μπορούν να κάνουν αλεξίπτωτο πλαγιάς, περιήγηση στην περιοχή πάνω σε μία καμήλα, γιόγκα πάνω στην άμμο και κατάβαση στους αμμόλοφους με σανίδα (ένα είδος σνόουμπορντ). Μπορούν επίσης να απολαύσουν τη θέα από το κατάστρωμα παρατήρησης.

Κοντά στην παραλία έχει δημιουργηθεί ένα μουσείο, όπου καλλιτέχνες από όλο τον κόσμο έχουν δημιουργήσει γλυπτά από άμμο. Τα εκθέματα αλλάζουν κάθε χρόνο. Η έκθεση των γλυπτών από άμμο διαρκεί από τον Απρίλιο μέχρι τις αρχές Ιανουαρίου του επόμενου έτους.Μετά τα γλυπτά καταστρέφονται. Κάθε έτος υπάρχει διαφορετική θεματολογία. Το μουσείο άμμου άρχισε να λειτουργεί από τις 18 Νοεμβρίου 2006. Αρχικά τα εκθέματα παρουσιάζονταν σε εξωτερικό χώρο. Από τον Απρίλιο του 2012 τα εκθέματα τοποθετούνται στους εσωτερικούς χώρους του μουσείου άμμου, που η κατασκευή του ολοκληρώθηκε το 2011.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αμμόλοφοι Τοτόρι** |

Εικόνες
-------

* Θέα από τον μεγαλύτερο αμμόλοφοΘέα από τον μεγαλύτερο αμμόλοφο
* Μια καμήλα για τους τουρίστεςΜια καμήλα για τους τουρίστες
* Μουσείο άμμουΜουσείο άμμου
*

Εξωτερικοί σύνδεσμοι
--------------------

* 
* 
* Μουσείο άμμου

Παραπομπές
----------

1. ↑  Petri, Alexandra E. (27 Απριλίου 2017). «See Japan's Surprising Sand Dunes». *National Geographic*. Ανακτήθηκε στις 9 Αυγούστου 2021.
2. ↑  «Tottori Sand Dunes（HISTORY） | Tottori Sand Dunes Travel Guide». *www.sakyu-vc.com*. Ανακτήθηκε στις 1 Νοεμβρίου 2022.
3. ↑  Lagrave, Katherine (16 Ιουνίου 2017). «Japan's Tottori Sand Dunes Look Straight Out of the Sahara Desert». *Condé Nast Traveler*. Ανακτήθηκε στις 9 Αυγούστου 2021.
4. 1 2 3  1001beach. «Tottori Sand Dunes παραλία (Tottori Sand Dunes beach)». *1001beach*. Ανακτήθηκε στις 1 Νοεμβρίου 2022.
5. ↑  «Οι μοναδικοί αμμόλοφοι της Ιαπωνίας». *www.zougla.gr*. Ανακτήθηκε στις 1 Νοεμβρίου 2022.
6. ↑  «FOUR SEASONS | Tottori Sand Dunes Travel Guide». *www.sakyu-vc.com*. Ανακτήθηκε στις 1 Νοεμβρίου 2022.
7. ↑  Onishi, Norimitsu (23 August 2006). «In the Shrinking Dunes, Stalking a Creepy Green Enemy». *Tottori Journal*. .
8. ↑  «ACTIVITIES | Tottori Sand Dunes Travel Guide». *www.sakyu-vc.com*. Ανακτήθηκε στις 1 Νοεμβρίου 2022.
9. ↑  Sand-boarding.com (3 Οκτωβρίου 2020). «Sandboarding στο Tottori Sand Dunes %%μικρόεπ%% %%μικρόitename%%». *Σερφάρετε στην άμμο*. Ανακτήθηκε στις 1 Νοεμβρίου 2022.
10. 1 2  «Tottori αμμόλοφους #Αξιοθέατα #Οι αμμόλοφοι του Τοτόρι». *machikoko-tottori*. Ανακτήθηκε στις 1 Νοεμβρίου 2022.
11. ↑  «Sand Dunes (Tottori Sakyu)». *www.japan-guide.com* (στα Αγγλικά). Ανακτήθηκε στις 1 Νοεμβρίου 2022.
12. ↑  «Japan Tottori Sand Dunes - The Sand Museum -». *Japan Tottori Sand Dunes - The Sand Museum -* (στα Αγγλικά). Ανακτήθηκε στις 1 Νοεμβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1859149296269480670002

 |

 |

|  |  |
| --- | --- |
| 

|  |
| --- |
| * Πύλη:Ιαπωνία
 |

 |